16/08/2013 | Administración LocalMunicipal
Ferrol
Urbanismo. Inspección e Disciplina
Edicto. Notificación aos herdeiros de don Francisco Couto Gómez. Expediente ER 5/13. Estrada de Xoane, 76

Notificación aos HERDEIROS DE D. FRANCISCO COUTO GÓMEZ expediente ER 5/13 Estrada de Xoane 76 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do expediente de declaración de ruína inminente, como os interesados no procedemento son descoñecidos e ignórase o enderezo de notificación, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento dos interesados. De conformidade co artigo 61 da Lei 30/1992 publícase un estrato da resolución do 19.07.2013 polo que poderán comparecer no Negociado de Inspección e Disciplina Urbanística do Concello no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Declarar a situación de ruína inminente do inmoble sito na Estrada de Xoane núm.76, propiedade dos herdeiros de don Francisco Couto Gómez. SEGUNDO.- Ordenar, de conformidade cos feitos e fundamentos de dereito anteriormente expostos, a execución subsidiaria das actuacións de emerxencia recollidas no informe do arquitecto municipal do 16/07/2013 a costa dos propietarios do inmoble (herdeiros de don Christian Felipe Estevanez Coiradas), procedendo á súa contratación con carácter urxente, e que son as seguintes: -Rebaixe do muro de mampostería de carga para evitar o seu desplome debido ao seu mal estado de conservación, dado que presenta un pandeo e unhas fendas que indican un fallo da súa resitencia. Dada a entidade das obras de desmontaxe achegarán o correspondente nomeamento dun técnico que asuma as funcións de coordinador de seguridade e saúde visado por colexio profesional correspondente. -Impermeabilizar as cabezas dos muros de carga de mampostería mediante morteiro especializado para evitar o deterioro e colapso dos mesmos. -Limpeza de cascallos, lixo e vexetación existentes no interior e no exterior do inmoble para garantir unhas condicións mínimas de salubridade. -Pechar os ocos do inmoble no andar baixo para evitar ó acceso de persoas ó interior do mesmo. O prazo estimado para execución das obras de emerxencia é de 24 horas a partires da notificación da presente orde de execución. Orzamento estimado das obras 18.000 € (salvo imprevistos). TERCEIRO: Ordenar á Policía Local que procedan ao valado da fronte da edificación mentres non se teñan realizadas as correspondentes obras. CUARTO.- Ordenar a publicación desta resolución no taboleiro de anuncios deste Concello (último domicilio coñecido) e no Boletín Oficial da Provincia, en cumprimento do disposto no artigo 59.5 da LRX-PAC”. O punto primeiro é un acto de trámite contra o que non cabe recurso ningún, sen prexuízo de que o interesado interpoña os que considere oportunos. Contra o punto segundo que é definitivo na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, 31 de xullo de 2013 O concelleiro delegado de Urbanismo, Infraestruturas e Contrataciónd, por delegación da Alcaldía de 30.04.2013 (BOP 16.05.2013) Guillermo Evia Pérez